43. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 268 της 15/25 Απρ. 1978 (ΦΕΚ Α΄ 59) Περί επεκτάσεως των διατάξεων του Νόμ. 103/1975 και επί του τακτικού προσωπικού του Κλάδου Συντάξεων Κοινοτικών Υπαλλήλων (Κ.Σ.Κ.Υ.). Έχοντες υπ’ όψει: 1.Τας διατάξεις της παρ. β΄ του άρθρ. 3 του Νόμ. 103/1975 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της χώρας». 2.Την υπ’ αριθ. 191 απόφασιν του Διοικητικού Συμβουλίου του Κλάδου Συντάξεων Κοινοτικών Υπαλλήλων, ληφθείσαν κατά την υπ’ αριθ.  3.Την υπ’ αριθ. Δ3/2087/6.12.1977 απόφασιν του πρωθυπουργού και του Υπουργού Κοινωνικών Υπηρεσιών (ΦΕΚ 1278/77 τ. Β΄). 4.Την υπ’ αριθ. 148/1978 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-1.Οι τακτικοί υπάλληλοι του Κλάδου Συντάξεων Κοινοτικών Υπαλλήλων, οίτινες τυγχάνουν υποχρεωτικώς ησφαλισμένοι εις το Ταμείον Ασφαλίσεως Δημοτικών και Κοινοτικών Υπαλλήλων παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75 (τόμ. 2Α σελ. 356,03) να λάβουν παρά του Κλάδου την προκύπτουσαν διαφοράν μεταξύ του εφ’ άπαξ βοηθήματος του Ταμείου Ασφαλίσεως Δημοτικών και Κοινοτικών Υπαλλήλων και της δια του ως άνω Νόμου καθοριζομένης αποζημιώσεως. 2.Του ως άνω συμπληρωματικού βοηθήματος, εις περίπτωσιν εν υπηρεσία θανάτου του ησφαλισμένου, δικαιούνται η χήρα και τα τέκνα αυτού έκαστος κατά το ποσοστόν του Κληρονομικού δικαιώματος αυτών εφ’ όσον ο αποθανών εδικαιούτο συνταξιοδοτήσεως. Άρθρ.2. «1.Επί του συνόλου των τακτικών αποδοχών και των πάσης φύσεως αμοιβών και απολαβών των υπαγομένων εις την ρύθμισιν του παρόντος δ/τος υπαλλήλων, επιβάλλεται, από της πρώτης του μεθεπομένου της δημοσιεύσεως μηνός κράτησις εξ 1% υπέρ του Ταμείου Ασφαλίσεως Δημοτικών και Κοινοτικών Υπαλλήλων. Προκειμένου περί υπαλλήλων εχόντων υπηρεσίαν άνω των 10 ετών η ως άνω κράτησις ορίζεται εις 2% επί των αυτών αποδοχών. Η κράτησις αύτη αποτελεί έσοδον του Ταμείου, αναγραφόμενον εις τον προϋπολογισμόν αυτού κατά τας κειμένας διατάξεις περί λογιστικού των Ν.Π.Δ.Δ. δια σχηματισμόν κεφαλαίου αποζημιώσεως των εξερχομένων υπαλλήλων του. 2.Εν περιπτώσει ανεπαρκείας του ούτω σχηματιζομένου κεφαλαίου δια την καταβολήν της διαφοράς αποζημιώσεως συμπληρούται τούτο κατά το υπολειπόμενον ποσόν παρά του Ταμείου, αναγραφομένης προς τούτο κατ’ έτος εις τον προϋπολογισμόν του, σχετικής πιστώσεως με δικαίωμα πάντοτε του Ταμείου να αναλαμβάνη το παρ’ αυτού εισενεχθέν ποσόν εκ του κατά την παρ. 1 του παρόντος άρθρου προς τον σκοπόν τούτον σχηματιζομένου κεφαλαίου. 3.Εάν κατά την αποχώρησιν εκ της υπηρεσίας δεν προκύπτει συμπληρωματικόν βοήθημα  ή τούτο είναι μικρότερον των κατά το προηγούμενον άρθρον καταβληθεισών εισφορών υφ’ εκάστου των ησφαλισμένων, επιστρέφεται το σύνολον ή η διαφορά των επί πλέον καταβληθεισών εισφορών εις τους ησφαλισμένους ατόκως». Το άρθρ. 2 αντικατεστάθη ως άνω δια του Π.Δ. 675 της 1/20 Σεπτ. 1978 (ΦΕΚ Α΄ 152). (Αντί της σελ. 194,245) Σελ. 194,245(α) Τεύχος 691-Σελ. 73 Σύνταξη Δημοτικών και Κοινοτικών Υπαλλήλων 3.Ε.γ.42-43 Άρθρ.3.-Το εν τη παρ. 1 του άρθρ. 1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της ισχύος του παρόντος. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 